VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2018 M. spalio 11 D. ĮSAKYMO Nr. VA-80 „DĖL DUOMENŲ APIE PARAMOS GAVĖJAMS IR POLITINĖMS PARTIJOMS PERVESTĄ GYVENTOJŲ PAJAMŲ MOKESČIO DALĮ PASKELBIMO APRAŠO PATVIRTINIMO“ PAKEITIMO

2023 m. balandžio 5 d. Nr. VA-24

Vilnius

1.Pakeičiu Valstybinės mokesčių inspekcijos prie Lietuvos Respublikos finansų ministerijos viršininko 2018 m. spalio 11 d. įsakymą Nr. VA-80 „Dėl Duomenų apie paramos gavėjams ir politinėms partijoms pervestą gyventojų pajamų mokesčio dalį paskelbimo aprašo patvirtinimo“ ir jį išdėstau nauja redakcija:

„VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS

DĖL DUOMENŲ APIE PARAMOS GAVĖJAMS IR POLITINĖMS ORGANIZACIJOMS PERVESTĄ GYVENTOJŲ PAJAMŲ MOKESČIO DALĮ PASKELBIMO APRAŠO PATVIRTINIMO

Vadovaudamasi Lietuvos Respublikos gyventojų pajamų mokesčio įstatymo 34 straipsnio 3 ir 4 dalimis, Lietuvos Respublikos labdaros ir paramos įstatymo 11 straipsnio 7 dalimi, Lietuvos Respublikos Vyriausybės 2016 m. rugpjūčio 11 d. nutarimo Nr. 812 „Dėl Lietuvos Respublikos labdaros ir paramos įstatymo įgyvendinimo“ 2.7 papunkčiu bei Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 22.9 papunkčiu,

tvirtinu Duomenų apie paramos gavėjams ir politinėms organizacijoms pervestą gyventojų pajamų mokesčio dalį paskelbimo aprašą (pridedama).“

2. Nustatau, kad šiuo įsakymu nauja redakcija išdėstytu Duomenų apie paramos gavėjams ir politinėms organizacijoms pervestą gyventojų pajamų mokesčio dalį paskelbimo aprašu turi būti vadovaujamasi, Valstybinės mokesčių inspekcijos interneto svetainėje skelbiant duomenis apie paramos gavėjams ir politinėms organizacijoms 2024 m. ir vėlesniais metais pervestas piniginių lėšų sumas, atitinkančias gyventojų paskirtą pajamų mokesčio dalį.

Viršininkė	Edita Janušienė

PATVIRTINTA

Valstybinės mokesčių inspekcijos prie

Lietuvos Respublikos finansų ministerijos

viršininko

2018 m. spalio 11 d. įsakymu Nr. VA-80

(Valstybinės mokesčių inspekcijos prie

Lietuvos Respublikos finansų ministerijos viršininko

2023 m. balandžio 5 d. įsakymo Nr. VA-24

redakcija)

DUOMENŲ APIE PARAMOS GAVĖJAMS IR POLITINĖMS ORGANIZACIJOMS PERVESTĄ GYVENTOJŲ PAJAMŲ MOKESČIO DALĮ PASKELBIMO

APRAŠAS

I SKYRIUS

BENDROSIOS NUOSTATOS

1.	Duomenų apie paramos gavėjams ir politinėms organizacijoms pervestą gyventojų pajamų mokesčio dalį paskelbimo aprašas (toliau – Aprašas) nustato duomenų apie paramos gavėjus, pagal Lietuvos Respublikos labdaros ir paramos įstatymo (toliau – LPĮ) nuostatas turinčius teisę gauti paramą, ir politines organizacijas, ir jiems pervestas piniginių lėšų sumas, atitinkančias gyventojų paskirtą pajamų mokesčio dalį, paskelbimo Valstybinės mokesčių inspekcijos interneto svetainėje taisykles.

2.	Aprašas parengtas, vadovaujantis LPĮ 11 straipsnio 7 dalimi ir 4 straipsnio 2 dalies 2 punktu, Lietuvos Respublikos gyventojų pajamų mokesčio įstatymo 34 straipsnio 3 ir 4 dalimis, Lietuvos Respublikos mokesčių administravimo įstatymu ir Lietuvos Respublikos Vyriausybės 2016 m. rugpjūčio 11 d. nutarimo Nr. 812 „Dėl Lietuvos Respublikos labdaros ir paramos įstatymo įgyvendinimo“ 2.7 papunkčiu.

3.	Apraše vartojamos sąvokos:

3.1.	Nevyriausybinės organizacijos – pagal Lietuvos Respublikos nevyriausybinių organizacijų plėtros įstatymą nuo valstybės ar savivaldybių institucijų ir įstaigų valdymo nepriklausomi, savanoriškumo pagrindais įsteigti, visuomenės ar jos grupės naudai veikiantys viešieji juridiniai asmenys, kurių tikslas nėra siekti politinės valdžios arba įgyvendinti vien tik religinius tikslus.

3.2.	Paramos gavėjai – pagal Labdaros ir paramos įstatymo nuostatas turintys teisę gauti paramą vienetai (labdaros ir paramos fondai, biudžetinės įstaigos, asociacijos, viešosios įstaigos, religinės bendruomenės, bendrijos, religiniai centrai, tarptautinių visuomeninių organizacijų skyriai (padaliniai), kiti juridiniai asmenys, kurių veiklą reglamentuoja specialūs įstatymai ir kurių veiklos tikslas nėra pelno siekimas, o gautas pelnas negali būti skiriamas jų dalyviams (iki 2024 m. gruodžio 31 d.), nevyriausybinės organizacijos (nuo 2025 m. sausio 1 d.).

3.3.	Politinės organizacijos – pagal Lietuvos Respublikos politinių organizacijų įstatymą įsteigti viešieji juridiniai asmenys − politinės partijos arba politiniai komitetai, kurių tikslas – tenkinti savo narių politinius interesus, padėti reikšti jų politinę valią ir siekti dalyvauti, įgyvendinant valstybės ir (arba) Europos Sąjungos valdžią, savivaldos teisę.

3.4.	Politinės partijos – Juridinių asmenų registre įregistruotos politinės partijos, kurios atitinka įstatymų reikalavimus dėl politinės partijos narių skaičiaus ir kurioms nėra pradėta pertvarkymo ar likvidavimo procedūra.

3.5.	Politiniai komitetai – pagal Politinių organizacijų įstatymą įsteigti pavadinimą turintys juridiniai asmenys, kurių tikslas − tenkinti savo narių politinius interesus, padėti reikšti jų valią, siekti dalyvauti, įgyvendinant Europos Sąjungos valdžią ir (arba) savivaldos teisę, dalyvaujant rinkimuose į Europos Parlamentą, savivaldybių tarybų ir (arba) merų rinkimuose.

3.6. Profesinės sąjungos – savanoriškos, savarankiškos ir savaveiksmės organizacijos, atstovaujančios darbuotojų profesinėms darbo, ekonominėms, socialinėms teisėms ir interesams ir juos ginančios.

3.7. Profesinių sąjungų susivienijimai – laisvu profesinių sąjungų susitarimu ir jų iniciatyva sukurti įvairūs susivienijimai.

II SKYRIUS

DUOMENŲ PASKELBIMAS

4. Valstybinės mokesčių inspekcijos interneto svetainėje turi būti skelbiami duomenys apie:

4.1. paramos gavėjus ir jiems 2017 m. ir 2018 m. pervestas (įskaitant pervestas profesinėms sąjungoms ir profesinių sąjungų susivienijimams) piniginių lėšų sumas, atitinkančias gyventojų paskirtą iki 2 procentų pajamų mokesčio dalį;

4.2. politines partijas ir joms 2017 m., 2018 m. ir 2019 m. pervestas piniginių lėšų sumas, atitinkančias gyventojų paskirtą iki 1 procento pajamų mokesčio dalį;

4.3. profesines sąjungas bei profesinių sąjungų susivienijimus ir jiems 2019 m. pervestas piniginių lėšų sumas, atitinkančias gyventojų paskirtą iki 1 procento pajamų mokesčio dalį;

4.4. paramos gavėjus (išskyrus profesines sąjungas ir profesinių sąjungų susivienijimus) ir jiems 2019 m. pervestas piniginių lėšų sumas, atitinkančias gyventojų paskirtą iki 2 procentų pajamų mokesčio dalį;

4.5. paramos gavėjus (išskyrus profesines sąjungas ir profesinių sąjungų susivienijimus) ir jiems 2020 m. ir vėlesniais metais pervestas piniginių lėšų sumas, atitinkančias gyventojų paskirtą iki 1,2 procentų pajamų mokesčio dalį;

4.6. profesines sąjungas bei profesinių sąjungų susivienijimus ir jiems 2020 m. ir vėlesniais metais pervestas piniginių lėšų sumas, atitinkančias gyventojų paskirtą iki 0,6 procento pajamų mokesčio dalį;

4.7. politines partijas ir joms 2020 m., 2021 m., 2022 m. ir 2023 m. pervestas piniginių lėšų sumas, atitinkančias gyventojų paskirtą iki 0,6 procento pajamų mokesčio dalį;

4.8. politines organizacijas ir joms 2024 m. ir vėlesniais metais pervestas piniginių lėšų sumas, atitinkančias gyventojų paskirtą iki 0,6 procento pajamų mokesčio dalį.

5. Paramos gavėjų (įskaitant profesines sąjungas ir profesinių sąjungų susivienijimus), politinių organizacijų ir jiems einamaisiais metais pervestų piniginių lėšų duomenys turi būti paskelbti iki einamųjų metų gruodžio 15 dienos.

6. Po paskelbimo Valstybinės mokesčių inspekcijos interneto svetainėje patikslinti praėjusių metų paramos gavėjų (įskaitant profesines sąjungas ir profesinių sąjungų susivienijimus), politinių organizacijų ir jiems pervestų piniginių lėšų duomenys turi būti paskelbti iki kitų metų gruodžio 15 dienos.

III SKYRIUS

BAIGIAMOSIOS NUOSTATOS

7. Už paslaugų mokesčių mokėtojams administravimą atsakingas Valstybinės mokesčių inspekcijos prie Lietuvos Respublikos finansų ministerijos Mokestinių prievolių departamentas duomenis apie paramos gavėjus bei politines organizacijas ir jiems pervestų piniginių lėšų sumas turi skelbti, vadovaudamasis Aprašo nuostatomis.

__________________________